Na temelju članka 107.stavak 2. Zakona o odgoju i obrazovanju u osnovnoj i srednjoj školi („Narodne novine” broj 87/08, 86/09, 92/10,105/10, 90/11, 5/12, 16/12, 86/12, 126/12, 94/13, 152/14,7/17, 68/18, 98/19 , 64/20 ,151/22 i 156/23) i temeljem članaka 5. i 6. Pravilnika o načinu i postupku zapošljavanja u Osnovnoj školi Šime Budinića Zadar ravnateljica Osnovne škole Šime Budinića, raspisuje

 **NATJEČAJ**

za radno mjesto

1. **Učitelj /ica informatike – jedan (1) izvršitelj /ica na neodređeno , puno radno vrijeme**

**Uvjeti za zasnivanje radnog odnosa:**

Za prijem u radni odnos, uz opći uvjet za zasnivanje radnog odnosa sukladno općim propisima o radu, osoba koja zasniva radni odnos u školi mora ispunjavati i posebne uvjete utvrđene Pravilnikom o odgovarajućoj vrsti obrazovanja učitelja i stručnih suradnika u osnovnoj školi (NN 6/19) i člankom 105.stavak 6. Zakona o odgoju i obrazovanju u osnovnoj i srednjoj školi („Narodne novine” broj 87/08., 86/09., 92/10.,105/10., 90/11., 5/12., 16/12., 86/12., 126/12., 94713.,152/14.,7/17., 68/18, 98/19 i 64/20) i to:

1. Poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,

2.Da je završila:

**a)** studijski program **nastavničkog smjera** odgovarajućeg nastavnog predmeta na razini diplomskog sveučilišnog studija ili integriranog preddiplomskog i diplomskog sveučilišnog studija,

**b)** studijski program odgovarajuće vrste na razini sveučilišnog studija ili integriranog preddiplomskog i diplomskog sveučilišnog studija ili specijalistički diplomski stručni studij odgovarajuće vrste, te je stekla potrebno pedagoško-psihološko-didaktičko-metodičko obrazovanje s najmanje 55 ECTS-a ( u daljnjem tekstu: pedagoške kompetencije ), ako se na natječaj ne javi osoba iz točke a)ovog stavka,

- četverogodišnji dodiplomski stručni studij razredne nastave s pojačanim programom iz odgovarajućeg nastavnog predmeta ili integrirani preddiplomski i diplomski sveučilišni studij primarnog obrazovanja s modulom za izvođenje nastave odgovarajućeg nastavnog predmeta, **ako se na natječaj ne javi osoba iz točke a) ovoga stavka,**

**c)**preddiplomski sveučilišni ili stručni studij na kojem se stječe najmanje 180 ECTS bodova te je stekla pedagoške kompetencije**, ako se ne javi osoba iz točaka a) i b) ovoga stavka.**

**Rok za podnošenje prijava je 8 dana** od dana objave natječaja na mrežnoj stranici i oglasnoj ploči Osnovne škole Šime Budinića Zadar te mrežnoj stranici i oglasnoj ploči Hrvatskog zavoda za zapošljavanje.

Prijavu je potrebno vlastoručno potpisati.

**Uz pisanu i vlastoručno potpisanu prijavu kandidati su obvezni priložiti**:

1. životopis,

2. diplomu, odnosno dokaz o stečenoj stručnoj spremi,

3. dokaz o državljanstvu ,

4. uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona s naznakom roka izdavanja ne starijom od 90 dana,
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje,

6.Kako kandidat za navedeno radno mjesto sukladno Pravilnika o načinu i postupku zapošljavanja u Osnovnoj školi Šime Budinića Zadar može ostvariti i dodatne bodove a kako bi dokazao iste potrebno je dostaviti navedene dokaze i to:

* za ostvareno napredovanje u struci: savjetnik 3 boda, mentor 2 boda, odnosno kandidat za navedeno može steći maksimalno 1 bod,
* za osobne kompetencije stečene na edukacijama, konferencijama, kongresima i savjetovanjima iz područja odgoja i obrazovanja i to najmanje 5 potvrda: 1 bod, odnosno kandidat za navedeno može steći maksimalno 1 bod,
* za sudjelovanje u školskim projektima i projektima fondova Europske unije: najmanje 3 potvrde: 1 bod, odnosno kandidat za navedeno može steći maksimalno 1 bod,
* za ostvaren uspjeh tijekom studija: za rektorovu ili drugu vrijednu nagradu: 1 bod, odnosno kandidat za navedeno može steći maksimalno 1 bod.

Svi navedeni dodatni bodovi se ostvaruju zasebno te sudjeluju u ukupnom zbroju bodova.

Ukoliko kandidat u natječajnoj prijavi ne dostavi navedene dokaze neće ostvariti bodove.

Isprave se prilažu u neovjerenoj preslici i ne vraćaju se kandidatu nakon završetka natječajnog postupka.

Kandidat koji bude izabran dužan je dostaviti izvornike traženih isprava prije zaključivanja ugovora o radu.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu :

**Osnovna škola Šime Budinića Zadar**

**Put Šimunova 4**

**23 000 Zadar (natječaj za učitelj/ica Informatike- neodređeno puno radno vrijeme)**

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Sukladno članku 13.stavku 3. Zakona o ravnopravnosti spolova ( Narodne novine br. 82/08. i 69/17.)na natječaj se mogu javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i na ženske osobe.

Kandidat koji ostvaruje prednost pri zapošljavanju prema posebnom zakonu, dužan je u prijavi na natječaj pozvati se na to pravo i priložiti dokaz o pravu na koje se poziva i ima prednost u odnosu na ostale kandidate samo pod jednakim uvjetima.

Osobe koje se pozivaju na pravo prednosti sukladno članku 102. Stavaka 1.-3.Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. stavaka 1.-3. Zakona o civilnim stradalnicima iz Domovinskog rata (Narodne novine broj  84/21) dužne su u prijavi na javni natječaj pozvati se na to pravo temeljem članka 49.stavak 1. Ovoga Zakona i uz prijavu priložiti svu propisanu dokumentaciju prema posebnom zakonu, a  imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj  121/17, 98/19, 84/21) uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21) koji su dostupni na poveznici

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj  84/21) u prijavi na natječaj dužne su pozvati se na to pravo i uz prijavu dostaviti dokaze propisane člankom 49. stavkom 1. Zakona o civilnim stradalnicima iz Domovinskog rata (Narodne novine broj 84/21) koji su dostupni na poveznici

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf>

Kandidat koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine br.157/13., 152/14. i 39/18.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48 f Zakona o zaštiti civilnih i vojnih invalida ( Narodne novine br. 33/92., 77/92., 27/93., 58/93., 2/94., 108/95., 108/96., 82/01., 103/03. i 148/13.)dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome kako je prestao radni odnos kod posljednjeg poslodavca.

**Za kandidate prijavljene na natječaj koji ispunjavaju formalne uvjete natječaja te čije su prijave pravodobne i potpune provest će se usmena provjera znanja putem razgovora (intervjua) i psihološko testiranje.**

**Kandidati će biti vrednovani u skladu s odredbama Pravilnika o načinu i postupku zapošljavanja u Osnovnoj školi Šime Budinića Zadar koji je dostupan na web stranici škole pod rubrikom „ZAPOŠLJAVANJE“.**

Povjerenstvo za vrednovanje kandidata prijavljenih na natječaj, u nastavku teksta : Povjerenstvo) imenuje ravnateljica Osnovne škole Šime Budinića Zadar.

Povjerenstvo , nakon utvrđene liste kandidata prijavljenih na natječaj, kandidate koji ispunjavaju uvjete iz natječaja i čije su prijave pravodobne i potpune poziva na testiranje.

Kandidati su obvezni pristupiti provjeri znanja i sposobnost. Ako kandidat ne pristupi provjeri znanja i sposobnosti smatra se da je povukao prijavu na natječaj.

Sadržaj i način testiranja , te pravni i drugi izvori za pripremanje kandidata za testiranje , bit će objavljeni na mrežnoj stranici Osnovne škole Šime Budinića Zadar, [www.os-sbudinica-zd.skole.hr](http://www.os-sbudinica-zd.skole.hr);

u rubrici pod nazivom „ZAPOŠLJAVANJE“, podrubrici „SADRŽAJ I NAČIN TESTIRANJA“ istovremeno s objavom natječaja.

Vrijeme i mjesto održavanja testiranja objavit će se na mrežnoj stranici Osnovne škole Šime Budinića Zadar, [www.os-sbudinica-zd.skole.hr](http://www.os-sbudinica-zd.skole.hr); u rubrici pod nazivom „ZAPOŠLJAVANJE“, podrubrici „POZIV KANDIDATA NA TESTIRANJE“.

O rezultatima natječaja kandidati će biti obaviješteni na mrežnoj stranici Osnovne škole Šime Budinića Zadar, [www.os-sbudinica-zd.skole.hr](http://www.os-sbudinica-zd.skole.hr); u rubrici pod nazivom „ZAPOŠLJAVANJE“, podrubrici „OBAVIJEST O REZULTATIMA IZBORA“ u roku 15 dana od dana donošenja odluke o izboru kandidata.

**Natječaj je objavljen dana 22.10.2024.godine** , na mrežnoj stranici Osnovne škole Šime Budinića Zadar, [www.os-sbudinica-zd.skole.hr](http://www.os-sbudinica-zd.skole.hr); u rubrici pod nazivom „ZAPOŠLJAVANJE“, podrubrici „NATJEČAJI“, i na oglasnoj ploči Osnovne škole Šime Budinića Zadar, te mrežnoj stranici i oglasnoj ploči Hrvatskog zavoda za zapošljavanje.

**Rok za podnošenje prijave je 8 dana od dana objave natječaja.**

Podnošenjem prijave na natječaj kandidat daje izričitu privolu Osnovnoj školi Šime Budinića Zadar da može prikupljati i obrađivati podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka(Narodne novine br. 42/18.).

Ravnateljica: Jagoda Galić, dipl.uč.

KLASA:112-02/24-01/12

URBROJ:2198-1-6-24-01

Zadar, 22.10.2024.g